Document ID: 32000R2578

Κανονισμός (ΕΚ) αριθ. 2578/2000 του Συμβουλίου
της 17ης Νοεμβρίου 2000
για τροποποίηση του κανονισμού (ΕΚ) αριθ. 2406/96 περί καθορισμού κοινών προδιαγραφών εμπορίας ορισμένων αλιευτικών προϊόντων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου, της 17ης Δεκεμβρίου 1992, περί κοινής οργανώσεως της αγοράς στον τομέα των αλιευόμενων προϊόντων και των προϊόντων υδατοκαλλιέργειας(1), και ιδίως το άρθρο 2 παράγραφος 3,
την πρόταση της Επιτροπής,
Εκτιμώντας τα ακόλουθα:
(1) Ο κανονισμός (ΕΚ) αριθ. 104/2000(2) εισάγει, στο παράρτημά του IV, πέντε νέα είδη τα οποία είναι επιλέξιμα για τους μηχανισμούς παρέμβασης της κοινής οργάνωσης αγοράς.
(2) Θα πρέπει, κατά συνέπεια, να οριστούν, για τα είδη αυτά, κοινές προδιαγραφές εμπορίας, οι οποίες να είναι εναρμονισμένες για το σύνολο της κοινοτικής αγοράς, τροποποιώντας τον κανονισμό (ΕΚ) αριθ. 2406/96(3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2406/96 τροποποιείται ως εξής:
1. Στο άρθρο 3:
α) στην παράγραφο 1, ο κατάλογος του στοιχείου α) συμπληρώνεται με τις ακόλουθες περιπτώσεις:
"- Κουτσομούρα ή μπαρμπούνι (Mullus barbatus, Mullus surmuletus)
- Σκαθάρι (Spondyliosoma cantharus)·"
β) στην παράγραφο 1 προστίθεται το ακόλουθο:
"δ) όστρακα Saint-Jaques και άλλα υδρόβια ασπόνδυλα που υπάγονται στον κωδικό ΣΟ 0307:
- όστρακα Saint-Jaques (Pecten maximus)
- Βούκινο (Buccinum undatum)."
2. Στο άρθρο 4 παράγραφος 3, το πρώτο εδάφιο αντικαθίσταται από το ακόλουθο κείμενο:"3. Τα καβούρια, όστρακα Saint-Jaques και βούκινα που αναφέρονται στο άρθρο 3 δεν κατατάσσονται σύμφωνα με ειδικές προδιαγραφές φρεσκότητας."
3. Στο άρθρο 7, η παράγραφος 1 αντικαθίσταται από το ακόλουθο κείμενο:
"1. Τα αλιευτικά προϊόντα που αναφέρονται στο άρθρο 3, ταξινομούνται σε κατηγορίες μεγέθους βάσει του βάρους τους ή του αριθμού τους ανά χιλιόγραμμο. Ωστόσο, οι γκρίζες γαρίδες και τα καβούρια, ταξινομούνται σε κατηγορίες μεγέθους βάσει του πλάτους του κελύφους. Για τα όστρακα Saint-Jaques και τα βούκινα, οι κατηγορίες μεγέθους καθορίζονται με βάση το πλάτος του οστράκου."
4. Στο παράρτημα ΙΙ, ο πίνακας του παραρτήματος του παρόντος κανονισμού σχετικά με τις κατηγορίες μεγέθους που εφαρμόζονται στα μπαρμπούνια, στα σκαθάρια, στα όστρακα Saint-Jaques και στα βούκινα, προστίθεται μετά τον υπάρχοντα πίνακα.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Νοεμβρίου 2000.

Labels: 7
3
6